b'\n_START_ARTICLE_\nMatija Slavi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudij teologije je opravil v Mariboru in na Dunaju. Svoje znanstveno delo je posvetil biblicistiki; tako je bil prvi, ki je prevajal Sveto pismo neposredno iz hebrej\xc5\xa1\xc4\x8dine. V Narodnem svetu za \xc5\xa0tajersko v Mariboru je bil referent za Prekmurje. Kot izvedenec se je leta 1919 udele\xc5\xbeil tudi mirovne konference v Parizu, kjer je z dvema znanstvenima razpravama utemeljil zahtevo po priklju\xc4\x8ditvi Slovenske krajine (Prekmurje in Porabje) k mati\xc4\x8dni domovini._NEWLINE_Sprva je bil izredni, nato pa redni profesor, prodekan in dekan Teolo\xc5\xa1ke fakultete.'